CELEX: 52017PC0175
Language: lv
Date: 2017-05-12 00:00:00
Title: Ieteikums PADOMES LĒMUMS, ar ko pilnvaro sākt sarunas par nolīgumu starp Eiropas Savienību un Globālo zaļās izaugsmes institūtu

EIROPAS KOMISIJA
            Briselē, 12.5.2017
            COM(2017) 175 final
            This document was downgraded/declassifiedDate: 21/06/2017By: Yvon SlingenbergAuthority: DG CLIMA
            Ieteikums
            PADOMES LĒMUMS,
            ar ko pilnvaro sākt sarunas par nolīgumu starp Eiropas Savienību un Globālo zaļās izaugsmes institūtu
            
               
         
         
            
               PASKAIDROJUMA RAKSTS
            
            
               1.PRIEKŠLIKUMA KONTEKSTS
            
            
               •Priekšlikuma pamatojums un mērķi
            
            
               Globālais zaļās izaugsmes institūts (GGGI) ir starptautiska organizācija, kas izveidota 2012. gadā un kas atbalsta un veicina spēcīgu, iekļaujošu un ilgtspējīgu ekonomisko izaugsmi jaunattīstības valstīs un jaunietekmes ekonomikās. Šīs organizācijas mērķis ir ar spēcīgas, iekļaujošas un ilgtspējīgas zaļās izaugsmes palīdzību panākt pasaules noturību, un tās misija ir atbalstīt valstu pāreju uz zaļās izaugsmes modeli, izstrādājot un īstenojot stratēģijas, ar kurām vienlaikus panāk nabadzības samazinājumu, sociālo iekļautību, vides ilgtspēju un ekonomisko izaugsmi.
            
            
               2015. gada decembrī pieņemtais UNFCCC Parīzes nolīgums nostiprinās globālos pretpasākumus klimata pārmaiņu radītajiem apdraudējumiem, proti, globālais vidējās temperatūras pieaugums tiks ierobežots krietni zem 2 °C atzīmes salīdzinājumā ar pirmsindustriālā laikmeta līmeni, tiecoties temperatūras kāpumu iegrožot līdz 1,5 °C. Katrai UNFCCC pusei ir savs nacionāli noteiktais devums, kurā izklāstīti pasākumi, ko tā plāno veikt, lai sasniegtu minētos mērķus. Puses arī vienojās par to, ka tehnoloģiju izstrādei un nodošanai ir ļoti liela nozīme, lai uzlabotu noturību pret klimata pārmaiņām un samazinātu siltumnīcefekta gāzu (SEG) emisiju.
            
            
               Parīzes nolīgums no visām valstīm prasa ievērojami pastiprinātus un ilgstošus starptautiskos centienus visātrākajā veidā pēc iespējas mazināt SEG emisiju. Parīzes nolīgumā ir atzīta vajadzība palīdzēt jaunattīstības valstīm realizēt to klimata plānus.
            
            
               Šajā kontekstā GGGI ir kļuvis par vadošo starptautisko aktoru zaļās izaugsmes jomā. Kā GGGI dalībniece Savienība piekļūtu forumam, ar kura palīdzību tā varētu nostiprināt klimata diplomātijas saiknes ar jaunattīstības un jaunietekmes ekonomikas valstīm, vienlaikus arī daloties vērtīgā pieredzē, kas gūta Savienības klimata rīcībpolitiku izstrādē. Tā kā GGGI uzmanības centrā ir visaptverošas zaļās izaugsmes stratēģijas, dalība šajā organizācijā arī palīdzētu izmantot sinerģijas starp klimata mērķiem un ilgtspējīgas attīstības mērķiem, kas pieņemti Ilgtspējīgas attīstības programmā 2030. gadam.Viena iespēja būtu ierosināt Savienībai pievienoties GGGI izveides nolīgumam, taču tā vietā tiek ierosināts sākt sarunas ar GGGI par ES dalību. Tam par iemeslu ir tas, ka, pirms Savienība kļūst par šīs starptautiskās organizācijas dalībnieci, būtu jānoskaidro jautājums par ES kā potenciālās GGGI dalībnieces balsstiesībām. 
            
            
               •Saskanība ar esošajiem rīcībpolitikas noteikumiem konkrētās rīcībpolitikas jomā
            
            
               Lai ierobežotu temperatūras pieaugumu krietni zem 2 °C atzīmes, Parīzes nolīgumam jābūt patiesi globālam un iedarbīgam. Visām valstīm būtu jāsāk īstenot savi iecerētie nacionāli noteiktie devumi. Kā GGGI dalībniece Savienība varētu:
            
            
               –mudināt GGGI  tagadējās un nākotnes dalībvalstis īstenot savus nacionāli noteiktos devumus, ko tās paredzējušas Parīzes nolīguma īstenošanai, un kāpināt to vērienīgumu, cita starpā izmantojot saskaņā ar zaļās izaugsmes pieeju izstrādāto un īstenoto labo praksi;
            
            
               –sadarboties ar GGGI Savienības klimata diplomātijas stratēģijas kontekstā, pilnīgi ņemot vērā sinerģijas starp klimata mērķu un ilgtspējīgas attīstības mērķu sasniegšanu;
            
            
               –politiskā un ekspertu līmenī apmainīties ar paraugpraksi, par pamatu izmantojot apjomīgo pieredzi, ko Savienība guvusi klimata stratēģiju izstrādē un īstenošanā.
            
            
               •Saskanība ar citām Savienības rīcībpolitikām
            
            
               
                  Tā kā GGGI uzmanības centrā ir zaļa un ilgtspējīga izaugsme, tās darbs acīmredzami ir saistīts ar vides un attīstības jautājumiem, kā arī atjaunojamo energoresursu un energoefektivitātes rīcībpolitikām.
               
            
            
               2.JURIDISKAIS PAMATS, SUBSIDIARITĀTE UN PROPORCIONALITĀTE
            
            
               •Juridiskais pamats
            
            
               Līguma par Eiropas Savienības darbību (LESD) 216. pantā ir noteikts, ka Savienība var noslēgt nolīgumu ar starptautisku organizāciju. 218. pantā ir izklāstīta procedūra, kas jāievēro, noslēdzot nolīgumu ar starptautisku organizāciju, un 218. panta 3. punktā ir sīkāk noteikta kārtība, kas jāievēro, kad par Savienības sarunu vadītāju izvirza Komisiju.
            
            
               
                   •
                        Subsidiaritāte (neekskluzīvas kompetences gadījumā) 
               
            
            
               Klimata pārmaiņas ir pārrobežu jautājums. Klimata pasākumi ir jākoordinē gan pasaules, gan Eiropas līmeni, un Savienības līmeņa pasākumi ir pamatoti atbilstoši subsidiaritātes principam. LESD 191. pantā ir noteikta Savienības kompetence vides jomā, ietverot klimata pārmaiņas.
            
         
         
            
               Savienības dalība GGGI ļautu šīs organizācijas zināšanās un paraugpraksē dalīties ar visām dalībvalstīm; šāda dalība arī ļautu Savienībai pēc iespējas plašākā mērā nodot saviem starptautiskajiem partneriem rīcībpolitikiskos un diplomātiskos vēstījumus klimata pārmaiņu jomā.
            
            
               •Proporcionalitāte
            
            
               Ieteikums Padomes lēmumam par sarunu risināšanu Savienības dalībai GGGI ir proporcionāls: tas ir visvienkāršākais un minimālais juridiskais solis, kas vajadzīgs Savienības dalībai.
            
            
               •Instrumenta izvēle
            
            
               
                  Padomes lēmuma pieņemšana ir noteikta LESD 218. panta 3. punktā.
               
               
                   3.
                        EX POST IZVĒRTĒJUMU, APSPRIEŠANĀS AR IEINTERESĒTAJĀM PERSONĀM UN IETEKMES NOVĒRTĒJUMU REZULTĀTI
               
            
            
               •Ex post izvērtējumi / spēkā esošo tiesību aktu atbilstības pārbaude
            
            
               
                  Neattiecas.
               
            
            
               •Apspriešanās ar ieinteresētajām personām
            
            
               
                  Neattiecas. Tomēr Komisija labākam regulējumam veltītajā tīmekļa vietnē 2016. gada 8. novembrī publicēja ziņu par saviem nodomiem lūgt Padomei atļauju Savienības vārdā risināt sarunas par tās dalību GGGI. Viedokļa paušanai atvēlētajā laikā (no 2016. gada 8. novembra līdz 2017. gada 12. janvārim) no ieinteresētajām personām netika saņemts neviens komentārs.
               
            
            
               •Ekspertu atzinumu pieprasīšana un izmantošana
            
            
               
                  Neattiecas.
               
            
            
               •Ietekmes novērtējums
            
            
               
                  Ietekmes novērtējums nav sagatavots, jo Padomes lēmumam, ar ko pilnvaro sākt sarunas par Savienības dalību GGGI, nav tiešas ietekmes uz Komisijas budžetu, kā arī tas neprasa, lai dalībvalstis īstenotu kādus pasākumus.
               
               
                  Tomēr Komisija ir apskatījusi alternatīvo variantu neveikt nekādus pasākumus. Bāzes variants neveikt nekādus pasākumus nozīmētu, ka tikai dažas Savienības valstis ir GGGI dalībnieces (kopš šīs starptautiskās organizācijas nodibināšanas 2012. gadā par tās dalībniecēm ir kļuvušas Dānija, Apvienotā Karaliste un pavisam nesen arī Ungārija). Šādā gadījumā ir maz ticams, ka GGGI tiks pilnvērtīgi informēts par Savienības pieredzi zaļās izaugsmes jautājumos un ka organizācija tiks maksimāli izmantota, lai sasniegtu Savienības klimata diplomātijas stratēģijas mērķus.
               
               
                  Vēlamais variants, kas izklāstīts šajā priekšlikumā, ir Savienības dalība GGGI. Tiek ierosināts Savienībai pievienoties kā iesaistītajai dalībniecei bez finansiāla ieguldījuma (GGGI statūtu 3. pants). 
               
            
            
               •Normatīvā atbilstība un vienkāršošana
            
            
               
                  Neattiecas.
               
            
            
               •Pamattiesības
            
            
               
                  Neattiecas.
               
            
         
         
            
               
                   4.
                        IETEKME UZ BUDŽETU
               
               
                  Savienības dalībai GGGI nav tiešas ietekmes uz ES budžetu.
               
            
            
               5.CITI ELEMENTI
            
            
               •Īstenošanas plāni un uzraudzības, izvērtēšanas un ziņošanas kārtība
            
            
               Neattiecas: Padomes lēmums par sarunām dalībai GGGI neprasa, lai dalībvalstis īstenotu kādus pasākumus.
            
            
               •Skaidrojošie dokumenti (norādēm)
            
            
               
                  Neattiecas.
               
            
            
               •Konkrēto priekšlikuma noteikumu detalizēts skaidrojums
            
            
               Komisijai ir šādi ierosinājumi:
            
            
               –Padomei būtu jāpilnvaro Komisija sākt un risināt sarunas par Savienības dalību GGGI;
            
            
               –Komisijai būtu jārisina šādas sarunas, apspriežoties ar speciālo komiteju atbilstīgi LESD noteikumiem;
            
            
               –Padomei būtu jāapstiprina šim ieteikumam pievienotās sarunu norādes.
            
            
               Ieteikums
            
            
               PADOMES LĒMUMS,
            
            
               ar ko pilnvaro sākt sarunas par nolīgumu starp Eiropas Savienību un Globālo zaļās izaugsmes institūtu
            
            
               EIROPAS SAVIENĪBAS PADOME,
            
            
               ņemot vērā Līgumu par Eiropas Savienības darbību un jo īpaši tā 218. panta 3. un 4. punktu,
            
            
               ņemot vērā Eiropas Komisijas ieteikumu,
            
            
               tā kā: 
            
            
                
            
         
         
            
               (1)Pašreiz tikai dažas Savienības valstis ir Globālā zaļās izaugsmes institūta (GGGI)
                  1
                dalībnieces. Tāpēc ir maz ticams, ka GGGI tiks pilnvērtīgi informēts par Savienības pieredzi zaļās izaugsmes jautājumos un ka organizācija tiks maksimāli izmantota, lai sasniegtu Savienības klimata diplomātijas stratēģijas mērķus.
            
            
               (2)Klimata pārmaiņas ir pārrobežu jautājums. Klimata pasākumi ir jākoordinē gan pasaules, gan Eiropas līmeni, un saskaņā ar subsidiaritātes principu pasākumi Savienības līmenī ir pamatoti. LESD 191. pantā ir noteikta Savienības kompetence vides jomā, pie kā pieder arī klimata pārmaiņas.
            
            
               (3)Savienības dalība GGGI ļautu šīs organizācijas zināšanās un paraugpraksē dalīties ar visām dalībvalstīm. Šāda dalība arī ļautu Savienībai pēc iespējas plašākā mērā nodot saviem starptautiskajiem partneriem rīcībpolitikas un diplomātiskos vēstījumus klimata pārmaiņu jomā.
            
            
               (4)Tā kā GGGI uzmanības centrā ir visaptverošas zaļās izaugsmes stratēģijas, Savienības dalība GGGI ļautu arī izmantot sinerģijas starp klimata politikas mērķiem un ilgtspējīgas attīstības mērķiem, kas pieņemti Ilgtspējīgas attīstības programmā 2030. gadam. 
            
            
               (5)Tāpēc Komisija būtu jāpilnvaro Eiropas Savienības vārdā sākt sarunas ar mērķi noslēgt nolīgumu par Savienības dalību GGGI,
            
            
               IR PIEŅĒMUSI ŠO LĒMUMU. 
            
            
               1. pants
            
            
               Ar šo Komisija tiek pilnvarota Savienība vārdā risināt sarunas par nolīgumu par Savienības dalību Globālajā zaļās izaugsmes institūtā.
            
            
               2. pants
            
            
               Sarunu norādes ir izklāstītas pielikumā.
            
            
               3. pants
            
            
               Sarunas risina, apspriežoties ar [speciālās komitejas nosaukumu
            
            
               ievieto Padome].
            
            
               4. pants
            
            
               Šis lēmums ir adresēts Komisijai.
            
            
               Briselē,
            
            
               
                     Padomes vārdā —
               
               
                     priekšsēdētājs
               
            
         
         
            
                  
                     (1)
                  Kopš šīs starptautiskās organizācijas nodibināšanas 2012. gadā par GGGI dalībniecēm ir kļuvušas Dānija, Apvienotā Karaliste un pavisam nesen arī Ungārija.
               
            
      
    ---documentbreak--- 
      
         
               EIROPAS KOMISIJA
            Briselē, 12.5.2017
            COM(2017) 175 final
            This document was downgraded/declassifiedDate: 21/06/2017By: Yvon SlingenbergAuthority: DG CLIMA
            PIELIKUMS
            IeteikumamPADOMES LĒMUMS,ar ko pilnvaro sākt sarunas par nolīgumu starp Eiropas Savienību un Globālo zaļās izaugsmes institūtuNorādes sarunām par nolīgumu starp Eiropas Savienību un Globālo zaļās izaugsmes institūtu par Savienības dalību Globālajā zaļās izaugsmes institūtā
            
               
         
         
            
               PIELIKUMS
            
            
            
               Norādes sarunām par nolīgumu starp Eiropas Savienību un Globālo zaļās izaugsmes institūtu par Savienības dalību Globālajā zaļās izaugsmes institūtā
            
            
            
               1.Komisija cenšas nodrošināt, ka nolīgums, kura rezultātā Savienība kļūst par Globālā zaļās izaugsmes institūta (GGGI) dalībnieci, ir saskanīgs ar attiecīgajiem Savienības tiesību aktiem.
            
            
               2.Komisija sarunas risina saskaņā ar attiecīgajiem spēkā esošajiem Savienības tiesību aktiem vai Savienības saskaņoto nostāju, kas īpaši šo sarunu nolūkā pieņemta vai nu īpašajā dalībvalstu pārstāvju komitejā, kura minēta šā Padomes lēmuma 3. pantā, vai Padomē.
            
            
               3.Komisija ziņo Padomei par sarunu iznākumu un, ja vajadzīgs, par visiem sarežģījumiem, kas var rasties sarunu gaitā.